



**REPUBLIKA HRVATSKA**

**ZAGREBAČKA ŽUPANIJA NACRT**

**OPĆINA POKUPSKO**

 **Općinsko vijeće**

Na temelju članaka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,07/17, 68/18, 98/19 i 64/20), članka 49. stavka 3. Zakona o predškolskom odgoju i obrazovanju (Narodne novine, br. [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479) i [98/19](https://www.zakon.hr/cms.htm?id=40813)) i članka 33. Statuta Općine Pokupsko (Glasnik Zagrebačke županije, br. 11/13, 4/18, 10/20 i 33/20) Općinsko vijeće Općine Pokupsko na svojoj \_\_\_\_ sjednici održanoj dana \_\_\_\_\_\_\_\_\_\_\_\_\_\_\_\_\_\_. godine donosi

**PROGRAM JAVNIH POTREBA**

**U ŠKOLSTVU I PREDŠKOLSKOM ODGOJU**

**OPĆINE POKUPSKO ZA 2021. GODINU**

Članak 1.

Programom javnih potreba u školstvu utvrđuju se aktivnosti šire od utvrđenih potreba Državnim pedagoškim standardima koje su od značenja za Općinu Pokupsko u 2021. godini, a obuhvaćaju:

1. Darove za djecu (Sv. Nikola);
2. Radni materijali za učenike osnovnih škola;
3. Sufinanciranje prehrane učenika osnovne škole;
4. Nagrade odličnim učenicima osnovne škole;
5. Subvenciju prijevoza učenika i studenata;
6. Stipendiju Općine Pokupsko;
7. Sufinanciranje natjecanja, smotri i susreta učenika;
8. Sufinanciranje programa „Škola u prirodi“;
9. Izvanškolske aktivnosti;
10. Program predškole (Mala škola) i
11. Sufinanciranje rada dječjeg vrtića u Pokupskom.

Članak 2.

Općina osigurava prigodni poklon povodom blagdana S. Nikole za svu djecu predškolskog i osnovnoškolskog uzrasta s prebivalištem na području Općine Pokupsko i polaznike Osnovne škole Pokupsko. Prema evidenciji osnovnih škola i Općine Pokupsko to je oko 300 djece.

Planirani iznos: 13.000,00 kuna.

Članak 3.

Općina Pokupsko sufinancirat će radne matrijale za učenike Osnovne škole Pokupsko, prema potrebi, a u skladu sa sporazumom potpisanim između Zagrebačke županije, Osnovne škole Pokupsko i Općine Pokupsko.

Planirani iznos: 10.000,00 kuna.

Članak 4.

Općina Pokupsko sufinancira troškove prehrane učenika u skladu s posebnom odlukom Općinskog vijeća.

Planirani iznos: 20.000,00 kuna.

Članak 5.

Općina Pokupsko osigurava prigodne nagrade na kraju školske godine odličnim učenicima Osnovne škole Pokupsko, prema popisu Osnovne škole.

Planirani iznos: 2.000,00 kuna.

Članak 6.

Općina Pokupsko sufinancira troškove prijevoza učenika srednih škola s 25 % udjela u ukupnim troškovima, u skladu s posebnom odlukom Oćinskog vijeća. Ostatak troškova podmiruje se iz državnog proračuna.

Troškovi prijevoza studenata financiraju se u apsolutnom iznosu od 200,00 kuna po studentu, u skladu s posebnom odlukom Općinskog vijeća

Planirani iznos: 200.000,00 kuna.

Članak 7.

Općina Pokupsko dodjeljuje stipendiju odličnim učenicima i studentima putem natječaja, koji raspisuje općinski načelnik, u skladu s Odlukom o stipendiji Općine Pokupsko i planiranim sredstvima u Proračunu.

Planirani iznos: 30.000,00 kuna.

Članak 8.

Općina sufinancira sudjelovanje učenika na susretima, natjecanjima i smotrama, prema mogućnostima i prema zahtjevu osnovnih škola koje polaze učenici s područja naše općine.

Planirani iznos: 2.000,00 kuna.

 Članak 9.

Općina sufinancira školu u prirodi za učenike 4. razreda osnovne škole prema zahtjevu osnovnih škola.

Planirani iznos: 8.000,00 kuna.

Članak 10.

Općina Pokupsko sufinancira izvanškolske aktivnosti za učenike s područja Općine Pokupsko, sukladno zahtjevima osnovnih i srednjih škola koje navedeni učenici pohađaju.

Planirani iznos: 20.000,00 kuna.

Članak 11.

Općina Pokupsko financira program predškole koji se provodi u Područnom objektu Lajdica (Dječji vrtić Didi) sukladno propisanim uvjetima. Provođenje programa je besplatno za roditelje.

Planirani iznos: 30.000,00 kuna.

Članak 12.

Općina Pokupsko sufinancira troškove održavanja programa ranog i predškolskog odgoja u objektu u vlasništvu Općine Pokupsko, sukladno posebnoj odluci Općinskog vijeća. Dio troškova snose roditelji, a Općina svoj dio sufinanciranja namiruje dijelom iz Općih prihoda i primitaka, te dijelom iz potpora Ministarstva za demografiju, obitelj, mlade i socijalnu politiku, te Zagrebačke županije.

Planirani iznos: 750.000,00 kuna.

Članak 13.

Ukupno potrebna sredstva za provedbu ovoga Programa u 2021. godini iznose 1.085.000,00 kuna, a osiguravaju se iz izvora općih prihoda i primitaka u iznosu od 585.000,00 kuna, te od pomoći iz drugih proračuna 500.000,00 kuna.

Članak 14.

Ovaj Program stupa na snagu danom donošenja, a objavit će se u Glasniku Zagrebačke županije.

KLASA:

URBROJ:

U Pokupskom, . godine

 Predsjednik Općinskog vijeća

 Stjepan Sučec